Zoa hipotezo

La Zoo-Hipotezo  estas hipotezo proponita en 1973 de la usona astronomo John Allen Ball kiel respondo  al la Fermi-Paradokso rilate al la ŝajna manko de pruvoj por subteni la ekziston de progresintaj formoj de ekstertera vivo John A. Ball, «The Zoo Hypothesis», dans Icarus, vol. 19, no 3, juillet 1973, p. 347—349 (ISSN 00191035 et 1090—2643). Laŭ ĉi tiu hipotezo, la ekzisto de vivo sur la Tero estas delonge konata al inteligentaj reprezentantoj de eksterteraj civilizoj. Tamen, reprezentantoj de ekstertera vivo preferas ne enmikisiĝi la vivon sur la Tero kaj limigi sin al observado de ĝia evoluo, simile al homoj observantaj bestojn en zoo Laura Knight-Jadczyk (2006), «The High Strangeness». Laŭ ĉi tiu hipotezo, eksterteruloj ĝenerale evitus kontakton kun homoj, interagi kun ili, aŭ malkaŝi ilian ekziston al ili, por eviti influi nian propran disvolviĝon, simile al kiel bestogardistoj gardas bestojn en bestoĝardenoj.

Oni ankaŭ supozas, ke malfermaj kontaktoj eventuale estos faritaj kiam homoj atingos certan nivelon de evoluo. Laŭ unu branĉo de ĉi tiu hipotezo, la nivelo de homa scio estas je tiel malalta stadio de evoluo, ke ne eblas aŭ, almenaŭ, inteligenta por eksterteraj civilizoj sciigi la homaron, ke kontakto estis establita. 

Tiuj, kiuj subtenas ĉi tiun hipotezon, konsideras, ke la Tero kaj Homo sapiens eble estas sub proksima ekzamenado sen nia scio, per metodoj tiel diversaj kiel aŭtomataj ekipaĵoj metitaj sur la Teron aŭ aliloke en la Sunsistemo, kiuj sendas informojn reen al la ekranoj. Ankaŭ estis sugestite, ke ekstertera kontakto okazos kiam la homaro atingos certan gradon de progreso.

 Referencoj en fikcio 
La zoo-hipotezo estas relative populara en sciencfikcio. Kelkaj ekzemploj:

 En Star Trek, la Unuiĝinta Federacio de Planedoj havas politikon nomatan la Ĉefa Direktivo, kiu postulas neintervenon rilate al la malpli teknologie progresintaj kulturoj, kiujn la Federacio renkontas. Ankaŭ, la Vulkanoj limigis siajn renkontojn al nuraj observadoj ĝis la homaro atingis sian unuan varpvojaĝon.

 En la verko *La Petveturanta Gvidlibro pri la Galaksio* de Douglas Adams, estaĵoj alivestitaj kiel musoj estas la arkitektoj de potenca komputilo alivestita kiel la Tero, kies celo estas proponi respondon al la demando pri vivo. En ĉi tiu rakonto, la zoo-hipotezo estas esprimita per tio, ke la Tero estas observejo.

 En la romano *Calculating God* de Robert J. Sawyer, sciencisto nomita Hollus, kiu devenas de progresinta ekstertera civilizo, neas, ke lia registaro agas laŭ la Ĉefa Direktivo.

 En Starcraft, la komputilludo de Blizzard Entertainment, la Xel'Naga observas rason kiu iĝus konata kiel la Protoss, ĝis ili opinias ilin pretaj por kontakto.

 Referencoj 

 Vidu ankaŭ 

 Nekontaktitaj popoloj

Kategorio:SETI
Kategorio:Hipotezoj
Kategorio:Ekstertera vivo